钦定古今图书集成/明伦汇编/皇极典/第249卷 > 书经 > 《周书洛诰》
## 钦定古今图书集成/明伦汇编/皇极典/第249卷 > 书经 > 《周书洛诰》

周公曰：“己，汝惟冲，子惟终。”

〈蔡传〉“《周》之王业”，文、武始之，成王当终之也。

汝其敬识百辟享，亦识其有不享。享多仪，仪不及物，
惟曰不享，惟不役志于享。凡民惟曰“不享”，惟事其爽
侮。

〈蔡传〉此御诸侯之道也。

乃惟孺子颁朕不暇，听朕教。汝于棐民彝，汝乃是不
蘉乃时，惟不永哉！笃叙乃正父，罔不若，予不敢废乃
命。汝往敬哉兹，予其明农哉！彼裕我民，无远用戾。

〈蔡传〉此教养万民之道也。

王若曰：“公，明保予冲子，公称丕显德，以予小子，扬文
武烈，奉答天命，和恒四方，民居师。”

〈蔡传〉此下成王答周公及留公也。

惇宗将礼，称秩元祀，咸秩无文。惟公德明，光于上下，
勤施于四方，旁作穆穆，迓衡不迷。文武勤教。予冲子，
夙夜毖祀。王曰：“公功棐迪笃，罔不若时。”

〈蔡传〉言周公之功，所以辅我启我者厚矣，当常如是，未可以言去也。

周公拜手稽首曰：“王命，予来承保乃文祖，受命民，越
乃光烈考武王，弘朕恭。”

〈蔡传〉此下周公、许成王留等事也。“承保乃文祖受命民及光烈考武王”者，答诞保文武受民之言也。

“孺子来相宅，其大惇典，殷献民乱，为四方新辟，作周
恭先曰：其自时中乂，万邦咸休，惟王有成绩，予旦以
多子越御，事，笃前人。”成烈答其师，作周孚先考，朕昭
子训，乃单文祖德。

〈蔡传〉唐孔氏曰：“盖周公与群臣笃前人成烈，所以成成王之刑，乃《殚文祖》德也。”